bala niyang ipag uica aminin mo namang paua, hindi icao ang gagaua at aco', siyang bahala. paalam aco don juan quita muna', malilisan. at mamayang gabi naman saca quita babalican. umalis na capagdaca yaon ngang tatlong princesa, ay siyang pagcaguising na nang haring canilang ama. nang maquita si don juan nang haring salermong mahal tinanong na capagcuan cun ano ang sadya', pacay. sagot ni don jua', tugon hari cong panginoon, icao po ay biguian ngayon dios nang magandang hapon. ang sagot nang haring mahal salamat na ualang hangan, sabihin mo', iyong turan ang sadya mo', pinag lacbay. ani don juan at badya daraquilang monarca, ang sadya co pong talaga hinguil sa pangangasaua. cun baga maguiguing dapat ang berbania cong ciudad, masama', mapaquilangcap sa iyong coronang hauac. ang uica nang haring mahal icao ay pumanhic naman, at quita', magsalitaan dini sa palacio real. ang sagot ni don juan iyan po', di pasasaan, ang hintay co', pag utusan nang aquing macacayanan.